*Projekts*

LATVIJAS REPUBLIKAS MINISTRU KABINETS

2015.gada Rīkojums Nr.

Rīgā (prot.Nr. § )

**Par Latvijas dalību GEANT tīklā no 2015.gada 1.maija**

1. Izglītības un zinātnes ministrijai pārstāvēt Latviju Eiropas akadēmiskā tīklā GEANT (*Gigabit European Academic Network* – Gigabitu datu pārraides ātruma Eiropas akadēmiskais tīkls) (turpmāk – GEANT tīkls) un piesaistīt Latvijas Universitāti GEANT tīkla pieslēguma nodrošināšanai Latvijas zinātniskām, izglītības, kultūras, mākslas iestādēm un komersantiem, saimnieciskās darbības veicējiem, biedrībām un nodibinājumiem.

2. Izglītības un zinātnes ministrijai deleģēt divus Latvijas pārstāvjus GEANT tīkla asociācijā un GEANT tīkla konsorcijā, paredzot, ka viens pārstāvis ir no Izglītības un zinātnes ministrijas un otrs pārstāvis no Latvijas Universitātes.

3. Izglītības un zinātnes ministrijai, izstrādājot Latvijas Akadēmiskā pamattīkla uzraudzības padomes nolikumu, paredzēt, ka viena no tās kompetencēm ir apstiprināt GEANT tīkla pieslēguma Latvijā uzturēšanas un apkalpošanas maksas pakalpojumu cenrādi.

4. Atļaut Izglītības un zinātnes ministrijai uzņemties jaunas budžeta saistības Eiropas Savienības “Apvārsnis 2020” programmas projekta “GN4” (turpmāk – projekts) īstenošanai 2015.gadā 103 634 *euro* (tajā skaitā PVN 26 474 *euro*) (par laika periodu no 2015.gada 1.maija līdz 2015.gada 31.decembrim), 2016.gadā un pārējos gados līdz projekta beigām 2022.gadā – katru gadu 152 530 *euro* (tajā skaitā PVN 41 602 *euro*), lai nodrošinātu pieslēgumu GEANT tīklam un Latvijas dalības maksu GEANT tīkla asociācijā.

5. Izglītības un zinātnes ministrijai, pamatojoties uz Ministru kabineta 2010.gada 18.maija noteikumiem Nr.464 “Noteikumi par 74.resora “Gadskārtējā valsts budžeta izpildes procesā pārdalāmais finansējums” 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai", sagatavot un iesniegt Finanšu ministrijā pieprasījumu par nepieciešamo finansējumu, atbilstoši šī rīkojuma 4.punktam.

6. Atbilstoši Ministru kabineta regulējumam par valsts atbalsta nodrošināšanas kārtību dalībai starptautiskās sadarbības programmās pētniecības un tehnoloģiju jomās, atbalstu *GEANT World Service Commodity* internetam Izglītības un zinātnes ministrijai no 2015.gada 1.maija līdz 2015.gada 31.decembrim nodrošināt no valsts budžetā kārtējam gadam apakšprogrammā 70.06.00 “Dalība Eiropas Savienības pētniecības un tehnoloģiju attīstības programmās” paredzētajiem līdzekļiem 5 760 *euro* (tajā skaitā PVN 1 210 *euro*) apmērā.

Ministru prezidente Laimdota Straujuma

Izglītības un zinātnes ministre Mārīte Seile

Iesniedzējs:

Izglītības un zinātnes ministres vietā –

Zemkopības ministrs J.Dūklavs

Vizē:

Valsts sekretāra vietniece –

Izglītības departamenta direktore,

valsts sekretāra pienākumu izpildītāja E.Papule

13.03.2015. 11:42

354

Karolis, 67047996

kaspars.karolis@izm.gov.lv